Juho Toivola

Juho Toivola (s. 4. kesäkuuta 1990 Seinäjokihttps://issuu.com/pesapallo/docs/pesa_pallokirja-2022-web ) on suomalainen pesäpalloilija, joka edustaa Joensuun Mailaa. Hän pelaa lyöjäjokerin roolissa.

Toivolan kasvattajaseura on Seinäjoen Maila-Jussit. Toivolan pääsarjaura alkoi vuonna 2008, kun hän pelasi yhden runkosarjaottelun naapuriseura Nurmon Jymyn joukkueessa. Seuraavalla kaudella vastuuta tarjoutui hieman enemmän, ja Toivola pääsi kirjauttamaan uransa ensimmäiset tehopisteet. Nurmossa Toivola jatkoi kauteen 2012 saakka ennen siirtymistään kotikaupunkinsa uuteen seuraan, JymyJusseihin.

Kaudella 2014 Toivola edusti Kouvolan Pallonlyöjiä. Kyseisen kauden jälkeen Toivola joutui loukkaantumisten vuoksi pitämään välivuoden pesäpallosta ennen paluutaan kotiseudulleen, tällä kertaa Koskenkorvan Urheilijoihin. Koskenkorvalla Toivola pelasi neljä kautta.http://www.pesiksenmaailma.fi/index.php/pelaajakortit?pelaajaid=4607&view=pelaajakortti

Kaudeksi 2020 Toivola siirtyi Imatran Pallo-Veikkoihin kahdeksi vuodeksi ja oli suuressa roolissa erityisesti kaudella 2021, kun joukkue selviytyi pudotuspeleihin ensimmäistä kertaa sitten vuoden 1993.https://yle.fi/urheilu/3-12069461

Syksyllä 2021 Toivola siirtyi Joensuun Mailaan kaksivuotisella pelaajasopimuksella.https://joensuunmaila.fi/fi-fi/article/ajankohtaista/juho-toivola-taydentamaan-joman-kotiutusosastoa-varmasti-tulee-hieno-matka/862/ Hänen ensimmäinen kautensa Joensuussa oli menestyksekäs pitäen sisällään SM-pronssimitalinhttps://joensuunmaila.fi/fi-fi/article/otteluraportti/joensuun-maila-voitti-sm-pronssia/1336/, valinnan Itä–Länsi-otteluun, Itä–Länsi-ottelun kentän parhaan pelaajan palkinnon, henkilökohtaisen lyötyjen juoksujen ennätyksen (5+71) ja lyöjätilaston kuudennen sijan.https://www.pesistulokset.fi/tilastot/pelaajat/lyodyt#series-filter:1--33-347-1-876- Toisella kaudellaan 2022 Joensuussa Toivola löi 35 ottelussa yhteensä 1+87 juoksua ja teki kauden päätteeksi seuran kanssa kolmivuotisen jatkosopimuksen.https://joensuunmaila.fi/fi-fi/article/ajankohtaista/juho-toivolalle-kolmivuotinen-jatkosopimus/1681/

Kauden 2023 päätteeksi Toivola on pelannut 361 Superpesiksen runkosarjaottelua, joissa hän on lyönyt 27+445 juoksua.http://www.pesiksenmaailma.fi/index.php/pelaajakortit?pelaajaid=4607&view=pelaajakortti Toivolan yhden ottelun lyötyjen juoksujen ennätys syntyi 26. elokuuta 2023, kun hän löi 1+7 juoksua Joensuun Mailan kotiottelussa Kempeleen Kiriä vastaan.https://www.pesistulokset.fi/pelaaja/4607#tab:4

 Lähteet 

Luokka:Suomalaiset pesäpalloilijat
Luokka:Vuonna 1990 syntyneet
Luokka:Elävät henkilöt